 Hadalka badan: Waxaa jira dad jecel marka ay imtixaanka shaqada ee waraysiga ah gelayaan in ay hadalka badiyaan, oo kaftan ku dhex daraan si loogu qaato qof furfuran oo shaqaalaha iyo maamulka ay is fahmi karaan, laakiin waxa ay illowsan yihiin in hadalka oo aad badisaa ay soo saarayso ceebahaaga uu aamusku kuu asturi lahaa, waxa kale oo aad ogaataa in aanu maamulaha shaqada u diyaarka ahi doonayn ruux hadal badan oo shaqadiisa kaga mashquula hadal tiro uu ku lumiyo waqti uu shaqo qaban lahaa. 